Νεμάνια Μιλόγεβιτς

O Νεμάνια Μιλόγεβιτς (αγγλικά: Nemanja Milojević, σερβικά κυριλλικά: Немања Милојевић, γενν. 23 Φεβρουαρίου 1998) είναι Έλληνας-Σέρβος ποδοσφαιριστής, ο οποίος αγωνίζεται ως πλάγιος μέσος για την Βόζντοβατς.   

Είναι γιος του πρώην ποδοσφαιριστή και νυν προπονητή της Α.Ε.Κ, Βλάνταν Μιλόγεβιτς.

Σταδιοδρομία σε συλλόγους

Τσουκαρίτσκι 
Ως προϊόν της ακαδημίας της Τσουκαρίτσκι, ο Μιλόγεβιτς υπέγραψε το πρώτο του επαγγελματικό συμβόλαιο με το σύλλογο τον Δεκέμβριο του 2015, μαζί με αρκετούς άλλους συμπαίκτες από τη γενιά του. Συνέχισε να αγωνίζεται για την ομάδα νέων, έχοντας μεγάλη επιτυχία, καθώς ήταν μέλος της γενιάς που κέρδισε το Σερβικό πρωτάθλημα νέων και την πρόκριση στο 2016-17 UEFA Youth League. Κατά τη διάρκεια της σεζόν 2016-17 του Πρωταθλήματος Σερβίας, ο Μιλόγεβιτς προπονούταν με την πρώτη ομάδα, αλλά χωρίς να αγωνιστεί σε επίσημους αγώνες κατά το πρώτο εξάμηνο. Έκανε το ντεμπούτο του για την πρώτη ομάδα της Τσουκαρίτσκι, υπό τις οδηγίες του προπονητή Νέναντ Λαλάτοβιτς, σε έναν αγώνα του Κυπέλλου Σερβίας εναντίον της Σλομπόντα Ούζιτσε, στις 5 Απριλίου 2017. Λίγο μετά την είσοδό του στον αγώνα, σημείωσε το πρώτο του γκολ σε επίσημο αγώνα. Ξεκίνησε πρώτη φορά στο βασικό σχήμα, την 33η αγωνιστική του Πρωταθλήματος, εναντίον της Mετάλατς. Το καλοκαίρι του 2017, έγινε μόνιμο μέλος της πρώτης ομάδας και επέλεξε τον αριθμό 20. Στην αρχή της σεζόν 2017-18, εξελέγη υπαρχηγός, πίσω από τον Πέταρ Μπόγιτς. Κατά τη διάρκεια του πρώτου εξαμήνου στο Πρωτάθλημα, σκόραρε στις εντός έδρας νίκες εναντίον των Βόζντοβατς, Βοϊβοντίνα και Ραντ. Στα μέσα της σεζόν, αρνήθηκε να υπογράψει νέα συμβόλαιο με το σύλλογο. Τελικά, έμεινε ελεύθερος μετά το τέλος της σεζόν.

Βοϊβοντίνα 
Μετά τη λήξη της σεζόν 2017-18, καθώς και του συμβολαίου με τον πρώην σύλλογο του, ανακοινώθηκε το ενδιαφέρον της Βοϊβοντίνα για την απόκτηση του. Στις 18 Ιουνίου 2018, εντάχθηκε επισήμως στο νέο του σύλλογο, υπογράφοντας τριετές συμβόλαιο.

Πανιώνιος
Στις 5 Αυγούστου 2019, υπέγραψε τριετές συμβόλαιο με τον Πανιώνιο.

Βόζντοβατς 
Στις 18 Σεπτεμβρίου 2020 υπέγραψε συμβόλαιο με τη σερβική Βόζντοβατς.

Διεθνής σταδιοδρομία 
Στα πρώτα χρόνια της σταδιοδρομίας του, ο Μιλόγεβιτς κλήθηκε στην Εθνική Σερβίας U17. Επίσης, αγωνίστηκε για την Εθνική Σερβίας U18, σε φιλικούς αγώνες εναντίον της Βοσνίας και Ερζεγοβίνης το 2016.  

Αργότερα, εκπροσώπησε την Ελλάδα σε επίπεδο Εθνικής Νέων μεταξύ 2016 και 2017. Τον Μάρτιο του 2018, κλήθηκε στην Εθνική Ελπίδων από τον προπονητή Αντώνη Νικοπολίδη. Έκανε το ντεμπούτο του για την Εθνική Ελπίδων σε μία εκτός έδρας φιλική ήττα με 4-3 εναντίον της Σλοβακίας U21.

Στατιστικά σταδιοδρομίας

Συλλογικά 

 Μέχρι τις 15 Μαΐου 2021.

Παραπομπές

Εξωτερικοί σύνδεσμοι 

   
   
     
 Προφίλ στο Transfermarkt.com 

Έλληνες ποδοσφαιριστές
Σέρβοι ποδοσφαιριστές
Μέσοι ποδοσφαιριστές
Έλληνες σερβικής καταγωγής
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Σουπερλίγκα Σερβίας
Ποδοσφαιριστές Βοϊβοντίνα Νόβι Σαντ
Ποδοσφαιριστές ΦΚ Τσουκαρίτσκι
Έλληνες ποδοσφαιριστές στο εξωτερικό
Ποδοσφαιριστές Πανιωνίου
Ποδοσφαιριστές Σούπερ Λιγκ Ελλάδας